23 አገራት የአየር ንብረት ለውጥን ተጽዕኖ ለመከላከል የገንዘብ ድጋፍ ለማድረግ መከሩ
የኮፐንሀገን የአየር ንብረት ለውጥ አቀንቃኝ 23 ሃገራት የአየር ንብረት ለውጥን በገንዘብ ለመደገፍ በሚያስችሉ ጉዳዮች ዙሪያ  ላለፉተ 15 ቃናት በጀርመኗ ቦን ከተማ መምከራቸው ተገልጸል፡፡አሜሪካም በፓሪሱ ጉባኤ ላይ ያስተላለፈችውን ውሳኔ እንደማትቀይር በስብሰባው የተሳተፉ የሀገሪቷ ተወካዮች አስታውቀዋል፡፡ሀገራቱ ላለፉት ሁለት ሳምንታት በተባበሩት መንግስታት የመሰብሰቢያ አዳራሽ በአየር ንብረት ለውጥ ዙሪያ ያካሄዱት የምክክር ጉባኤ በ2015ቱ የፓሪስ ጉባኤ ከያዝነው ምዕተ አመት ማገባደጃ አስቀድሞ የአለም ሙቀት መጨመርን  በሁለት ዲግሪ ለመቀነስ  ከመግባባት የተደረሰበት ውሳኔ አፈጻጸም ላይ ያተኮረ ነበር፡፡ በቀጣይ አመታት በምድራችን እየጨመረ የመጣውን የሙቀት መጠን ለመቆጣጠር የሚያደርገው ጥረት  ትላልቅ የመሰረተ ልማት ለውጦችን እና   ከፍተኛ መጠን ያለው ገንዘብ እንደሚያስፈልገው ተገልጻል፡፡እንደ ሻምሻድ አክታር በኤዢያ እና በፓስፊክ ሀገራት የተባበሩት መንግስታት የኢኮኖሚ እና የማህበራዊ ጉዳዮች ኮሚሽን  ምክትል ፀሀፊ ገለጻ ከሆነ ኤዢያን ብቻዋን ለማሳደግ እና በፓሪሱ ስምምነት የተደረሰውን የአህጉሪቱን የአየር ብክለት ወደ ዜሮ  ለማውረድ የሚከናወነውን ስራ ለማቀላጠፍ 3 ነጥብ 6 ቢሊዮን ዶላር የሚጠጋ ገንዘብ ያስፈልጋል፡፡የምስራቹ ደግሞ እነዚህን ግዴታዎች ለመወጣት የሚያስችሉ ቃል የተገቡ ገንዘቦች እየተሰበሰቡ ሲሆን  ተጨማሪ የገንዘብ ማሰባሰቢያ መንገዶች ላይም ጥረት እየተደረገ ይገኛል፡፡ ይህ በእንዲህ እንዳለ በአለማችን ለአረንጓዴ ልማት ስራዎች ቁጥር አንድ ገንዘብ አበዳሪ የሆነው የአውሮፓ ኢንቨስትመንት ባንክ የአረንጓዴ ልማት ስራዎች ለማስፋፋት የሚያደርገውን ኢንቨስትመንት በሚቀጥሉጥሉት 5 አመታት ወደ 100 ቢሊዮን ዩሮ ለማሳደግ ማቀዱንም አስታወቋል፡፡ይህንን ለማድረግም  አንዱ መንገድ የአረንጓዴ ኢነርጂ ፕሮጀክቶችን ለመደገፍ  እያደገ በመምጣት ላይ የሚገኘውን የአረንጓዴ ቦንድ ወይም የግሪን ቦንድ ስርአትን ለመከተል ማሰቡንም ባንኩ አስታውቋል፡፡    እንደ ጀስቲን ሌይቤል የአየር ንብረት ቦንድ ኢኒሺዬቲቭ ባለሥልጣን የገበያ ልማት ዲሬክተር ገለጻ ከሆነ ባለፉት 3 አመታት የአረንጓዴ ቦንድ ሽያጭ ከ 3 ቢሊዮን ዶላር ወደ  200 ቢሊዮን ዶላር አድጓል፡፡  